## Odluka o mjerilima za utvrđivanje primanja i naknadama troškova znanstvenim, stručnim i javnim djelatnicima koji su članovi radnih tijela Hrvatskoga sabora ili su uključeni u njihov rad

### NN 14/2003 (29.1.2003.), Odluka o mjerilima za utvrđivanje primanja i naknadama troškova znanstvenim, stručnim i javnim djelatnicima koji su članovi radnih tijela Hrvatskoga sabora ili su uključeni u njihov rad

# ODBOR ZA IZBOR, IMENOVANJA I UPRAVNE POSLOVE HRVATSKOGA SABORA

189

Na teme­lju članka 91. podstavka
7. Poslovnika Hrvatskoga sabora (»Narodne novine«, br. 71/00, 129/00, 9/01 –
pročišćeni tekst, 117/01, 6/02 – pročišćeni tekst i 41/02., u da­lj­njem
tekstu: Poslovnik), Odbor za izbor, imenova­nja i upravne poslove Hrvat­skoga
sabora je na 42. sjednici održanoj 23. siječ­nja 2003., donio

## ODLUKU

### O MJERILIMA ZA UTVRĐIVANJE PRIMANJA I NAKNADAMA TROŠKOVA ZNANSTVENIM, STRUČNIM I JAVNIM DJELATNICIMA KOJI SU ČLANOVI RADNIH TIJELA HRVATSKOGA SABORA ILI SU UKLJUČENI U NJIHOV RAD

I.

Ovom Odlukom propisuju se
mjerila za utvrđiva­nje prima­nja i naknadama troškova znanstvenim, stručnim i
javnim djelatnicima koji su članovi radnih tijela Hrvatskoga sabora (u da­lj­njem
tekstu: Sabor) ili su uk­ljučeni u ­njihov rad sukladno odredbama Poslovnika
Sabora.

II.

Članovi radnog tijela Sabora
imenovani iz reda znanstvenih, stručnih i javnih djelatnika za svoj rad u
radnom tijelu imaju pravo na mjesečnu novčanu naknadu koja im se isplaćuje
mjesečno unatrag u visini koja se utvrđuje množe­njem osnovice za obračun plaće
državnih dužnosnika utvrđene Zakonom o obvezama i pravima državnih dužnosnika (»Narodne
novine«, br. 101/98, 135/98, 105/99, 25/00, 73/00, 30/01, 59/01, 114/01. i
153/02.) s koeficijentom 0,80.

III.

Članovi pododbora radnog tijela
Sabora osnovanog pod uvjetima iz članka 50. stavka 1. Poslovnika, koji nisu
zastupnici u Saboru za svoj rad u pododboru imaju pravo na mjesečnu novčanu
naknadu iz točke II. ove Odluke.

Pravo na mjesečnu novčanu
naknadu članova pododbora teme­lji se na odluci radnog tijela Sabora o osniva­nju
pododbora objav­ljenoj sukladno Poslovniku Sabora u »Narodnim novinama«.

IV.

Znanstveni, stručni i javni
djelatnici i druge osobe koje radno tijelo Sabora pozove na svoju sjednicu zbog
pribav­lja­nja ­njihova miš­lje­nja o pita­njima o kojima se rasprav­lja na
sjednici, imaju pravo na novčanu naknadu u visini jedne dnevnice za službeno
putova­nje u zem­lji koja se priznaje korisnicima državnog pro­računa.

V.

Kada poslove iz članka 49.
stavka 1. Poslovnika prema zak­ljučku radnoga tijela Sabora va­lja obaviti na
teme­lju ugovora znanstvena ili druga organizacija ili pojedini struč­njak, ako
su za to osigurana financijska sredstva u Saboru, ugovor u ime Sabora zak­ljučuje
tajnik Sabora.

VI.

Osobe iz točke II., III. i IV.
ove Odluke s mjestom stanova­nja izvan Zagreba, za dolazak na sjednicu radnog
tijela Sabora imaju pravo na naknadu troškova za službeno putova­nje (dnevnicu,
podmire­nje troškova noće­nja i prijevoza) pod uvjetima i u istoj visini pod
kojima se ta naknada priznaje korisnicima državnog proračuna.

VII.

Pravo na novčanu naknadu iz
točke II. i III. ove Odluke utvrđuje rješe­njem Odbor za izbor, imenova­nja i
upravne poslove Sabora.

Pravo na naknade iz točke IV. i
VI. ove Odluke ostvaruje se nakon završetka sjednice radnog tijela Sabora
predoče­njem poziva za nazočnost sjednici odnosno putnog naloga, a utvrđuje ga
tajnik Sabora.

VIII.

Danom primjene ove Odluke
prestaje važiti Odluka o mjerilima za utvrđiva­nje prima­nja i naknadama
troškova znanstvenim, javnim i stručnim djelatnicima koji su članovi radnih
tijela domova Sabora ili su uk­ljučeni u ­njihov rad, klasa: 121-01/00-03/01,
urbroj: 612/19-00-01 od 12. trav­nja 2000.

Ova Odluka stupa na snagu danom
donoše­nja, a primje­njuje se od 1. siječ­nja 2003.

Klasa: 121-01/03-03/01
Zagreb, 23. siječ­nja 2003.

Predsjednik
Odbora za izbor, imenova­nja i upravne poslove Hrvatskoga sabora
**dr****.
sc****. Vilim Herman,** v. r.

Odluka, NN 14/2003-189